চট্টগ্রামের সীতাকুণ্ডে পাহাড়ধসে ২ নারী ও তিন শিশুসহ পাঁচজন নিহত হয়েছেন। শুক্রবার ভোর ৪টায় সীতাকুণ্ডের ছলিমপুর ইউনিয়নের জঙ্গল ছলিমপুরের ছিন্নমূল বস্তিতে এ ঘটনাটি ঘটে। উদ্ধার অভিযান চালাতে ঘটনাস্থলে গিয়েছে ফায়ার সার্ভিসের ৬টি ইউনিট। নিহতরা হলেন-রাবেয়া বেগম(২৫), তার মেয়ে লাবিয়া আক্তার(৭) ও স্বামিয়া আক্তার(২), বিবি ফাতেমা(৩৫), তার ছেলে মো, ইউনুস(০৯)। সীতাকুন্ড থানার ওসি(তদন্ত) মোজাম্মেল হক এসব তথ্য নিশ্চিত করেছেন। এ ঘটনার সত্যতা স্বীকার করে সীতাকুণ্ড উপজেলা নির্বাহী কর্মকর্তা নাজমূল ইসলাম ভূঁইয়া বলেন, পাহাড়ধসে পড়ে শিশুসহ পাঁচজনের মৃত্যুর খবর পেয়েছি। তবে এখনও নাম পরিচয় বিস্তারিত তথ্য পায়নি।